 Άρθρον 1949 Υποχρεώσεις αγοραστού Ο αγοραστής υποχρεούται έναντι του πωλητού να εκπληρώση τας υποχρεώσεις της κληρονομίας, πλην εκείνων, δι’ ας κατά το άρθρον 1947 ευθύνεται ο πωλητής. Ο αγοραστής υποχρεούται έναντι του πωλητού και δια τους βαρύνοντας την κληρονομίαν φόρους. Εάν ο πωλητής εξεπλήρωσε προ της αγοραπωλησίας υποχρέωσιν της κληρονομίας, δικαιούται να απαιτήση παρά του αγοραστού αποζημίωσιν. 